นายกรัฐมนตรี รับฟังปัญหาการค้าขาย แนะพ่อค้าแม่ค้าปรับตัวขายสินค้าบนออนไลน์เสริม
นายกรัฐมนตรี รับฟังปัญหาการค้าขาย แนะพ่อค้าแม่ค้าปรับตัวขายสินค้าบนออนไลน์เสริมพลเอก ประยุทธ์ จันทร์โอชา นายกรัฐมนตรี ลงตลาดนางเลิ้ง พบปะประชาชนในช่วงกลางวัน พร้อมกล่าวว่า วันนี้มาซื้อกับข้าวและทานข้าวกลางวันที่ตลาดนางเลิ้ง ซึ่งการเดินทางมาตลาดนางเลิ้งวันนี้ เพื่อแสดงให้เห็นว่านายกรัฐมนตรีสามารถเดินทางไปที่ไหนก็ได้ และสถานการณ์เป็นปกติ ขณะเดียวกันได้มีการพูดคุยกับพ่อค้าแม่ค้าในตลาดนางเลิ้ง ซึ่งมีข้อเสนอให้จัดสร้างที่จอดรถ เพื่อรองรับสำหรับลูกค้าที่เดินทางมาซื้อของที่ตลาดนางเลิ้งอย่างเพียงพอ พร้อมกันนี้ได้ทักทายพูดคุยกับประชาชนตลอดเส้นทางอย่างเป็นกันเอง และได้ซื้อของกิน ทั้งอาหารคางและหวานในตลาด รวมถึงได้รับทราบปัญหาการขายของของพ่อค้าแม่ค้า โดยเฉพาะพ่อค้าขายไก่พะโล้และเป็ดพะโล้ ที่ทำการร้องเรียนนายกรัฐมนตรีว่าขายของซบเซามากกว่า 2 ปีแล้ว โดยอยากให้นายกรัฐมนตรีมีมาตรการช่วยเหลือ ซึ่งนายกรัฐมนตรีรับทราบปัญหา พร้อมถามถึงสาเหตุ และแนะนำให้มีการปรับตัว ด้วยการเปิดออนไลน์ในการขายสินค้า เพราะขณะนี้มีการเติบโตมากขึ้นถึงร้อยละ 70 ระหว่างนี้ ชาวบ้านบางส่วนให้ความสนใจขอถ่ายรูปและให้กำลังใจนายกรัฐมนตรีให้สู้ๆ